୧୯ ବର୍ଷରୁ କମ୍ ବିଶ୍ୱକପ୍ଃ କ୍ୱାର୍ଟରଫାଇନାଲରେ ଭାରତ\nମାଉଣ୍ଟ ମାଉନଗାନୁଇ, ୧୬।୧(ପି.ଟି.)- ତିନିଥର ଚାମ୍ପିୟନ ଭାରତ ଚଳିତ ଆଇସିସି ୧୯ ବର୍ଷରୁ କମ୍ କ୍ରିକେଟ ବିଶ୍ୱକପ୍ର କ୍ୱାର୍ଟରଫାଇନାଲରେ ପ୍ରବେଶ କରିଛି।\n୧୯ ବର୍ଷରୁ କମ୍ ବିଶ୍ୱକପ୍ଃ କ୍ୱାର୍ଟରଫାଇନାଲରେ ଭାରତ\t January 16th, 15:01 PM January 16th, 15:01 PM\nମାଉଣ୍ଟ ମାଉନଗାନୁଇ, ୧୬।୧(ପି.ଟି.)- ତିନିଥର ଚାମ୍ପିୟନ ଭାରତ ଚଳିତ ଆଇସିସି ୧୯ ବର୍ଷରୁ କମ୍ କ୍ରିକେଟ ବିଶ୍ୱକପ୍ର କ୍ୱାର୍ଟରଫାଇନାଲରେ ପ୍ରବେଶ କରିଛି। ମଙ୍ଗଳବାର ଅନୁଷ୍ଠିତ ଏକ ମ୍ୟାଚ୍ରେ ଭାରତ ୧୦ ଉଇକେଟର ବୃହତ ବ୍ୟବଧାନରେ ଦୁର୍ବଳ ପାପୁଆ ନ୍ୟୁ ଗିନିକୁ ପରାସ୍ତ କରିଛି। ପ୍ରତିଯୋଗିତାରେ ଭାରତର ଏହା ଲଗାତର ୨ୟ ବିଜୟ। ଏଥିପୂର୍ବରୁ ପୃଥ୍ବୀ ଶ'ଙ୍କ ନେତୃତ୍ୱଧୀନ ଭାରତ ପ୍ରଥମ ମ୍ୟାଚ୍ରେ ଶକ୍ତିଶାଳୀ ଅଷ୍ଟ୍ରେଲିଆକୁ ୧୦୦ ରନରେ ପରାସ୍ତ କରିଥିଲା। ଭାରତ ତା'ର ଅନ୍ତିମ ଲିଗ୍ ମ୍ୟାଚ୍ରେ ଜିମ୍ବାଓ୍ବେକୁ ଭେଟିବ। ଖେଳାଯାଇଥିବା ଗ୍ରୁପ୍-ବି'ର ଏହି ମ୍ୟାଚ୍ରେ ଟସ୍ ଜିତି ଭାରତ ପ୍ରଥମେ ଫିଲ୍ଡିଂ ନିଷ୍ପତ୍ତି ନେଇଥିଲା। ତେବେ ବାମହାତୀ ସ୍ପିନର ଅଙ୍କୁଲ ସୁଧାକର ରଏଙ୍କ ବୋଲିଂଙ୍କୁ ସାମ୍ନା କରି ନ ପାରି ପାପୁଆ ନ୍ୟୁ ଗିନି ୨୧.୫ ଓଭରରେ ୬୪ ରନ କରି ଅଲ୍ଆଉଟ୍ ହୋଇଥିଲା। ସାଇମନ ଅଟାଇ (୧୩ ରନ), ଓଭିଆ ସାମ୍ (୧୫) ଓ ସିନାକା ଅରୁ (୧୨)ଙ୍କୁ ଛାଡ଼ିଦେଲେ ଅନ୍ୟ କୌଣସି ପାପୁଆ ନ୍ୟୁ ଗିନି ବ୍ୟାଟ୍ସମ୍ୟାନ ଦୁଇଅଙ୍କ ବିଶିଷ୍ଟ ସ୍କୋର ଛୁଇଁପାରି ନ ଥିଲା। ଭାରତ ପକ୍ଷରୁ ସଫଳ ବୋଲର ଭାବେ ଅଙ୍କୁଲ ୬.୫ ଓଭର ବୋଲିଂ କରି ୨ଟି ମେଡେନ ସହ ୧୪ ରନ ବିନିମୟରେ ୫ଟି ଉଇକେଟ୍ ସଫଳତା ପାଇଥିଲେ। ଅନ୍ୟମାନଙ୍କ ମଧ୍ୟରେ ଶିବମ ମାଭି ୨ଟି ଏବଂ କମଳେଶ ନାଗାର୍କୋଟି ଓ ଅର୍ସଦୀପ୍ ସିଂ ଗୋଟିଏ ଲେଖାଏ ଉଇକେଟ୍ ଅକ୍ତିଆର କରିଥିଲେ। ଜବାବରେ ଭାରତ କୌଣସି ଉଇକେଟ୍ ନ ହରାଇ ୮ ଓଭରରେ ଟାର୍ଗେଟ୍ ହାସଲ କରିନେଇଥିଲା। ଅଧିନାୟକ ପୃଥ୍ବୀ ଶ' ୩୯ ବଲରୁ ୧୨ ଚୌକା ସହାୟତାରେ ୫୭ ରନ ଏବଂ ମନଜୋତ୍ କାଲାରା ୯ ରନ କରି ଅପରାଜିତ ରହିଥିଲେ। ପ୍ରତିଯୋଗିତାରେ ପୃଥ୍ବୀଙ୍କ ଏହା ୨ୟ ଅର୍ଦ୍ଧଶତକ ଥିଲା। ପୂର୍ବରୁ ସେ ଅଷ୍ଟ୍ରେଲିଆ ବିପକ୍ଷରେ ୯୪ ରନର ଇନିଂସ ଖେଳିଥିଲେ।
